Ilūkstes Raiņa vidusskola

Ilūkstes Raiņa vidusskola ir Raiņa vārdā nosaukta vispārizglītojoša skola Sēlijā. Tās juridiskā adrese ir Raiņa iela 49, Ilūkste, Augšdaugavas novads. 

 Vēsture 

Ilūkstes pamatskolas ēka celta no 1925. gada jūnija līdz 1926. oktobrim. 1927.gada 23.janvārī notika pamatskolas nama iesvētīšana, kurā piedalījās Latvijas Republikas Izglītības ministrs Jānis Pliekšāns – Rainis. 1932. gadā to pārdēvēja par Ilūkstes valsts ģimnāziju.

1960. gadā Ilūkstes vidusskolai piešķīra Ilūkstes 1. vidusskolas nosaukumu. 1959. gadā Stadiona ielā 1 uzcēla Ilūkstes 2. vidusskolas ēku ar mācībām krievu valodā, 2010. gadā to apvienoja ar Ilūkstes novada neklātienes vidusskolu, pārdēvējot par Ilūkstes Sadraudzības vidusskolu.

2018. gadā, apvienojot Eglaines pamatskolu, Subates pamatskolu, Ilūkstes Sadraudzības vidusskolu un Ilūkstes 1. vidusskolu, nodibināja Ilūkstes Raiņa vidusskolu.Ilūkstes novadā reorganizēs skolas, apvienojot tās Ilūkstes Raiņa vidusskolā  skolasvards.lv, 2018. gada 15. martā

 Izglītības programmas 
 Pamatizglītības programma (1.-9. klase)
 Vispārējās vidējās izglītības matemātikas, dabaszinību un tehnikas virziena programma
 Vispārējās vidējās izglītības vispārizglītojošā virziena programma

2023. gadā atklāta daudzfunkcionāla mācību bāze, kuru varēs izmantot gan jaunsargi, gan vidusskolēni, apgūstot valsts aizsardzības mācību.

 Galerija 

 Atsauces 

Kategorija:Vidusskolas Latvijā